
quod  coloni  et  jam  decrepiti  senes  fundorurn  illorum  qui
coronae annominantur,  quorum in hiis  cana memoria est,
op time noverint a patribus suis edocti, quantum de albo firmae
pro singulis libris solvere teneantur.    Sed haec ratio cogens
est de firmae solutione, non de scaccarii sessione.    Videtur
autem eis obviare, qui dicunt  album  firmae a temporibus
Anglicorum coepisse, quod in libro judiciario in quo totius
regni descriptio diligens continetur, et tam de tempore regis
Edwardi, quam de tempore regis Willelmi sub quo factus est,
singulorum fundorurn valentia exprimitur, nulla prorsus de
albo firmae fit mentio :   unde probabile videtur, quod, facta
ilia descriptione tempore jam dicti regis, de albo firmarum fuerit
a studiosis ejus constitutum propter  causas,  quae inferius
annotantur.    Quocunque vero tempore coeperit  usus ejus,
certum est quod magnorum auctoritate roboratur ;   adeo ut
nulli liceat statuta scaccarii infringere, vel eis quavis temeritate
resist ere.    Habet enim hoc commune cum ipsa dpmini Regis
Curia, in qua ipse in propria persona jura decernit, quod nee
recordationi, nee sententiae in eo latae licet alicui contradicere.
Huic autem curiae tam insignis auctoritas est, turn propter
regiae imaginis excellentiam quae in sigillo ejus in thesauro
individua lege servatur ;   turn propter eos qui assident, ut
dictum   est,   quorum   solertia  totius  regni  status  indemnis
servatur.    Illic enim residet capitalis domini regis Justicia,
primus post regem in regno ratione fori, et majores quique
de regno, qui familiarius regiis secretis assistunt;   ut quod
fuerit sub tantorum praesentia constitutum vel terminatum,
inviolabili jure subsistat.   Verum quidam ex officio, quidam ex
sola   jussione   principis   resident.      Ex   officio   principaliter
residet, immo et praesidet, primus in regno, capitalis scilicet
Justicia.     Huic  autem  assident  ex  sola jussione principis,
momentanea scilicet et mobili auctoritate quidam, qui majores
et discretiores videntur in regno, sive de clero sint^ sive de
curia.    Assident inquam ad discernenda jura et dubia deter-
minanda   quae   frequenter   ex   incidentibus   quaestionibus
oriuntur.   Non enim in ratiociniis sed in multiplicibus judiciis
excellens scaccarii scientia consistit.    Facile enim est, pro-
posita summa quae exigitur, et suppositis ad collationem ejus
hiis quae soluta sunt, per subtractionem discernere, si satis-
factum est, vel si quid restat.    At cum coeperit multiplex
inquisitio fieri de hiis rebus, quae varie fisco proveniunt et
diversis modis requiruntur, et a vicecomitibus non eodem